cyanic-selkie/wikianc huggingface dataset:
Έμμα Έκσταϊν
Εξωτερικοί σύνδεσμοι
Κατηγορία:Αυστριακοί συγγραφείς
1103 Σεκόγια
Η Σεκόγια (Sequoia) είναι ένας αστεροειδής που περιφέρεται στην εσώτατη περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,076. Ανακαλύφθηκε το 1928 από τον Γερμανό αστρονόμο Βάλτερ Μπάαντε, που παρατηρούσε από το Μπέργκεντορφ του Αμβούργου, και πήρε το όνομά της από το Εθνικό Πάρκο Σεκόγια των ΗΠΑ. Η Σεκόγια ανήκει στην Οικογένεια αστεροειδών της Ουγγαρίας.
Φυσικά χαρακτηριστικά
Η μέση διάμετρος της Σεκόγιας εκτιμάται σε 12 χιλιόμετρα. Ο φασματικός τύπος της είναι E (κατά Tholen) ή Xk, ενώ το άλβεδό της είναι άγνωστο. Η Σεκόγια περιστρέφεται γύρω από τον εαυτό της μία φορά κάθε 3 ώρες 2 λεπτά και 16 δευτερόλεπτα. Η μέση θερμοκρασία στην επιφάνεια της Σεκόγιας εκτιμάται σε 70 ως 75 βαθμούς C υπό το μηδέν.
Εξωτερικοί σύνδεσμοι
Σεκογια
Pretty Little Liars
Το Pretty Little Liars (ελληνικός τίτλος: «Όμορφες γλυκές ψεύτρες») είναι αμερικανική δραματική τηλεοπτική σειρά μυστηρίου και είναι βασισμένη στη σειρά βιβλίων της Σάρα Σέπαρντ (Sara Shepard). Η σειρά έκανε την πρεμιέρα της στις 8 Ιουνίου 2010 από το Αμερικάνικο καλωδιακό κανάλι ABC Family.
Αρχικά ο πρώτος κύκλος της σειράς θα αποτελούνταν από 10 μόνο επεισόδια, αλλά μετά την επιτυχία που σημείωσε η σειρά το καλοκαίρι, ετοιμάστηκαν άλλα 12 επεισόδια τα οποία άρχισαν να προβάλλονται στις 3 Ιανουαρίου 2010. Στις 10 Ιανουαρίου 2011, το ABC ανανέωσε τη σειρά για ένα δεύτερο κύκλο επεισοδίων. Ο δεύτερος κύκλος άρχισε να προβάλλεται στις 14 Ιουνίου 2011. Μετά τη συνεχιζόμενη επιτυχία της, η σειρά ολοκλήρωσε επτά κύκλους, με τον τελευταίο να βγαίνει στον αέρα στις 21 Ιουνίου 2016.
Βιβλία
Η σειρά βιβλίων Pretty Little Liars (Όμορφες μικρές ψεύτρες) από τη συγγραφέα Σάρα Σέπαρντ αναφέρεται σε μια παρέα τεσσάρων κοριτσιών (Σπένσερ, Χάνα, Άρια και Έμιλι). Τρία χρόνια έχουν περάσει από την ημέρα που εξαφανίστηκε η αρχηγός της κλίκας τους (Άλισον). Ξαφνικά αρχίζουν να λαμβάνουν διάφορα μηνύματα από έναν άγνωστο αριθμό, που υπογράφει ως "A" και απειλεί να αποκαλύψει σε όλους τα μυστικά τους. Το πρώτο βιβλίο, "Pretty Little Liars", κυκλοφόρησε τον Οκτώβριο του 2006. Το δεύτερο, με τον τίτλο "Flawless" (ελληνικά: Αψεγάδιαστη) κυκλοφόρησε τον Μάρτιο του 2007 και το τρίτο "Perfect" τον Αύγουστο του ίδιου έτους. Τα επόμενα βιβλία, "Unbelievable" και "Wicked" κυκλοφόρησαν τον Μάιο και Νοέμβριο του 2008 αντιστοιχα ενώ το έκτο "Killer" τον Ιούνιο του 2009 και ακολούθησε το έβδομο "Heartless" τον Ιανουάριο του 2010. Το όγδοο βιβλίο με τον τίτλο "Wanted" κυκλοφόρησε τον Ιούνιο του 2010, αφού ανακοινώθηκε πως θα ήταν το τελευταίο βιβλίο της σειρας. Όμως τον Δεκέμβριο του 2010 η Σέπαρντ ανακοίνωσε πως σχεδιάζει να γράψει άλλα 4 μυθιστορήματα, αρχίζοντας με το "Twisted" το οποίο κυκλοφόρησε στις 5 Ιουλίου του 2011.
0. Ali's Pretty Little Lies (Όμορφες μικρές ψεύτρες)
1. Pretty Little Liars
2. Flawless (Αψεγάδιαστη)
3. Perfect
4.5. Pretty Little Secrets
6. Killer
7. Heartless
8. Wanted
9. Twisted
10. Ruthless
11. Stunning
12. Burned
13. Crushed
14. Deadly
15. Toxic
16. Vicious
Ηθοποιοί & χαρακτήρες και διαφορές της σειράς από τα βιβλία
Τα βασικά πρόσωπα και κάποιες ιστορίες έχουν παραμείνει από τα βιβλία. Οι παραγωγοί όμως δήλωσαν ότι θα εντάξουν στοιχεία διαφορετικά από τα βιβλία και φυσικά δεν θα υπάρχει το ίδιο τέλος.
Μελλοντικές σεζόν
Η σειρά ανανεώθηκε για 6η και 7η σεζόν απο το κανάλι ABC Family.Η 7η σεζόν θα είναι και η τελευταία όπως ανακοίνωσε η Lucy Hale στις 30 Οκτωβρίου.Η πρεμιέρα της 6ης αναμένεται στις 2 Ιουνίου του 2015 και της 7ης τον Ιούνιο το 2016.
Παραπομπές
Κατηγορία:Αμερικανικές τηλεοπτικές σειρές Κατηγορία:Pretty Little Liars Κατηγορία:Δραματικές σειρές Κατηγορία:Τηλεοπτικές σειρές του ABC Family Κατηγορία:Τηλεοπτικές σειρές του Freeform
Τσέλουγκα
Η Τσέλουγκα (σερβικά κυριλλικά: Челуга) είναι πόλη ευρισκόμενη στα νότια του Μαυροβουνίου, εντός του Δήμου του Μπαρ.
Παραπομπές
Κατηγορία:Πόλεις του Μαυροβουνίου Κατηγορία:Οικισμοί του Μπαρ
Χρηματιστήριο της Κωνσταντινούπολης
Το χρηματιστήριο της Κωνσταντινούπολης (τουρκικά: Borsa İstanbul, συντομογραφία: BIST) είναι το μοναδικό χρηματιστήριο της Τουρκίας, το οποίο το ιδρύθηκε με την ένωση του πρώην Χρηματιστηρίου Κωνσταντινούπολης (İstanbul Menkul Kıymetler Borsası, IMKB), του Χρηματιστηρίου Χρυσού της Κωνσταντινούπολης (İstanbul Altın Borsası, İAB) και το Χρηματιστήριο Παραγώγων της Τουρκίας (Vadeli İşlem Opsiyon Borsası, VOB) κάτω από μια ομπρέλα. Ιδρύθηκε ως ανώνυμη εταιρεία με ιδρυτικό κεφάλαιο ύψους 423.234.000 τουρκικών λιρών (περίπου 220 εκατομμύρια ευρώ σύμφωνα με την ισοτιμία της εποχής εκείνης) στις 3 Απριλίου 2013 και άρχισε να λειτουργεί στις 5 Απριλίου 2013. Το λογότυπο του χρηματιστηρίου είναι το παραδοσιακό Οθωμανικό σήμα για την Κωνσταντινούπολη, η τουλίπα. Το σλόγκαν του είναι "αξίζει να επενδύσετε".
Οι μέτοχοι του Χρηματιστηρίου της Κωνσταντινούπολης είναι οι εξής: Κυβέρνηση της Τουρκίας 49%, (πρώην) Χρηματιστήριο Κωνσταντινούπολης 41%, Χρηματιστήριο Παραγώγων Τουρκίας 5%, μέλη του Χρηματιστήριου Κωνσταντινούπολης 4%, μεσίτες του Χρηματιστηρίου της Κωνσταντινούπολης 1% και μέλη του Χρηματιστηρίου Χρυσού της Κωνσταντινούπολης 0.3%. Προβλέπεται ότι όλες οι κρατικές μετοχές θα προσφερθούν για πώληση. Μεταξύ των στελεχών του εννιαμελούς διοικητικού συμβουλίου περιλαμβάνονται ο Χιμέτ Καραντάγ (πρόεδρος), ο πρώην αναπληρωτής πρόεδρος του Χρηματιστηρίου Οσμάν Ακιούζ, ο πρώην επικεφαλής του Χρηματιστηρίου Παραγώγων Ουσουνσού Κεστελί, ο γενικός διοικητής της Merrill Lynch Τουρκίας Χουσέιν Κελεζόγλου και ο πρόεδρος της Τουρκικής Ένωσης Διάμεσων Ιδρυμάτων Κεφαλαιούχου Αγοράς Ατίλα Κοκσάλ.
Ιστορία
μικρογραφία|200x200εσ|Το κτίριο του χρηματιστηρίου Το Χρηματιστήριο της Κωνσταντινούπολης (ISE) ήταν η μόνη εταιρεία στην Τουρκία για την ανταλλαγή χρεογράφων. Ιδρύθηκε για να παρέχει εμπόριο για μετοχές, ομόλογα και αξιόγραφα, πιστοποιητικά ανταλλαγής-εσόδων, ομόλογα του ιδιωτικού τομέα, ξένα χρεόγραφα και πιστοποιητικά ακινήτων καθώς και διεθνή χρεόγραφα. Το χρηματιστήριο της Κωνσταντινούπολης ιδρύθηκε ως αυτόνομη, επαγγελματική οργάνωση στις αρχές του 1986. Εδρεύει σε ένα σύγχρονο κτίριο στο Ιστίνιε, στην Ευρωπαϊκή πλευρά της Κωνσταντινούπολης, από τις 15 Μαΐου 1995.
Στο χρηματιστήριο είναι εισηγμένες 320 εθνικές εταιρείες. Οι συναλλαγές γίνονται από τις 09:30 μέχρι τις 12:30 (πρώτη συνεδρία) και από τις 14:00 μέχρι τις 17:30 (δεύτερη συνεδρία), τις καθημερινές. Όλα τα μέλη του χρηματιστηρίου είναι τράπεζες και χρηματιστηριακές εταιρίες.
Οι δείκτες τιμών του χρηματιστηρίου υπολογίζονται και δημοσιεύονται όλη τη διάρκεια των συναλλαγών. Οι δείκτες επιστροφής υπολογίζονται και δημοσιεύονται κατά το κλείσιμο της συνόδου. Οι δείκτες είναι: Χρηματιστήριο της Κωνσταντινούπολης (Εθνικός δείκτης)-Όλες οι μετοχές, Εθνικός δείκτης-30, Εθνικός δείκτης-50, Εθνικός δείκτης-100, Δείκτες για τομείς και υποτομείς, Δείκτης Αγοράς Νέας Οικονομίας και Δείκτης Επενδυτικών Εμπιστευμάτων. (ονόματα στα αγγλικά, τα οποία δίνονται για την διευκόλυνση της αναζήτησής τους: ISE National-All Shares Index, ISE National-30, ISE National-50, ISE National-100, Sector and sub-sector indices, ISE Second National Market Index, ISE New Economy Market Index και ISE Investment Trusts Index. ) Ο Εθνικός δείκτης-100 περιλαμβάνει όλα τα μέλη του Εθνικού δείκτη-30 και Εθνικού δείκτη-50 και είναι κύριος δείκτης της εθνικής αγοράς. Το 1990 ο δείκτης του Χρηματιστηρίου της Κωνσταντινούπολης ολοκληρώθηκε στις 32.56 μονάδες, αλλά το 2019 ανέβηκε στις 114.424,96 μονάδες.
Παραπομπές
Κατηγορία:Παράγωγα (οικονομία) Κατηγορία:Χρηματιστήρια στην Ευρώπη Κατηγορία:Οικονομία της Τουρκίας Κατηγορία:Εταιρείες χρηματοοικονομικών υπηρεσιών της Τουρκίας
Τερέλ Καστλ
Ο Τερέλ Καστλ, γεννημένος στις 12 Σεπτεμβρίου 1972 στο Τζίνερετ της Λουιζιάνα, είναι πρώην επαγγελματίας καλαθοσφαιριστής. Έχει ύψος 1,82 μέτρα και αγωνιζόταν στη θέση του πλέι μέικερ. Τελευταίος σταθμός της καριέρας του ήταν η σουηδική Έκο Έρεμπρο.
Καριέρα
Το 2001, έπαιξε για την ισραηλινή Μακάμπι Ρα' Ανανά, συνεχίζοντας στη Γαλλία και τις Μπουργκ Ον Μπρες και Στρασμπούρ, ενώ το 2003-04 αγωνίστηκε στη γερμανική Όλντενμπουργκ.
Το καλοκαίρι του 2004 μεταγράφηκε στον Άρη, καταλαμβάνοντας την πέμπτη θέση στο πρωτάθλημα και χάνοντας το κύπελλο Ελλάδος στον τελικό με αντίπαλο τον Παναθηναϊκό.
Το 2005-06, ο Άρης έφθασε μέχρι τον τελικό του ULEB Cup, όπου ηττήθηκε από την Ντιναμό Μόσχας, με τον Καστλ βασικό στέλεχος της ομάδας του. Οι "κίτρινοι" κατέλαβαν την τρίτη θέση στο ελληνικό πρωτάθλημα για δύο συνεχόμενες σεζόν, κερδίζοντας τη συμμετοχή τους στη διοργάνωση της Ευρωλίγκα, με τον Καστλ να έχει μέσο όρο 11,9 πόντους το 2006 και 12,6 πόντους το 2007.
Τη σεζόν 2010-11, αγωνίστηκε με την ομάδα της ΑΕΚ, η οποία κατατάχθηκε προτελευταία και υποβιβάστηκε. Ο Τερέλ Καστλ έκλεισε την καριέρα του αγωνιζόμενος στη Σουηδία, αρχικά με τους Ιγκλς και στη συνέχεια με την Έκο Έρεμπρο.
Πηγές
Κατηγορία:Καλαθοσφαιριστές Άρη Κατηγορία:Καλαθοσφαιριστές Ηρακλή Κατηγορία:Καλαθοσφαιριστές ΑΕΚ Κατηγορία:Καλαθοσφαιριστές Ολύμπιας Λάρισας Κατηγορία:Καλαθοσφαιριστές Όλντενμπουργκ Κατηγορία:Ξένοι καλαθοσφαιριστές στην Ελλάδα
Φατού Τζαλόου
Η Φατού "Τούφα" Τζαλόου (Fatou A. Jallow), γεννημένη στις 19 Απριλίου 1996 στη Soma  ) είναι βασίλισσα ομορφιάς από την Γκάμπια. Έγινε γνωστή για τις κατηγορίες της το 2014 εναντίον του προέδρου της Γκάμπια Γιαγιά Τζαμέ.
Ζωή
Η Τζαλόου ανήκει στην εθνική ομάδα Φουλάνι. Οι γονείς της είναι οι Άλφα Τζαλόου και Άβα Σάχο. Παρακολούθησε το Δευτεροβάθμιο Σχολείο Nusrat μέχρι τη 12η τάξη.
Το 2014, κέρδισε τον τίτλο της Μις 22 Ιουλίου στον εθνικό διαγωνισμό ομορφιάς που διοργανώθηκε από τον δικτάτορα της Γκάμπια Γιαγιά Τζαμέ. Τότε ήταν 18 ετών.
Τον Σεπτέμβριο του 2014 ξεκίνησε ένα εκπαιδευτικό σεμινάριο στο Κολέγιο της Γκάμπια στο Μπρικάμα.
Σύμφωνα με μία ιστορία στην εφημερίδα Kibaroo News τον Ιούνιο του 2015, εξαφανίστηκε για αρκετές εβδομάδες μετά από πρόσκλησή της στην Κυβερνητική Οικία στη Μπανζούλ. Κατά την περίοδο μετά τον διαγωνισμό, ο Τζαμέ είχε κατηγορηθεί επανειλημμένα ότι την παρενοχλούσε σεξουαλικά και της προσέφερε δώρα. Σύμφωνα με την εφημερίδα, μεταφέρθηκε στον Τζαμέ με αρκετές φορές παρά της θέλησής της. Είχε δηλώσει δημοσίως πολλές φορές ότι ήθελε να παντρευτεί την Τζαλόου, μία πρόταση που εκείνη αρνήθηκε.
Όπως εξήγησε η Τζαλόου το 2019, τον Ιούλιο του 2015 πέρασε τα σύνορα στο Ντακάρ (Σενεγάλη), όπου κατέφυγε σε οργανώσεις ανθρωπίνων δικαιωμάτων. Στις 6 Αυγούστου 2015, έλαβε άσυλο στον Καναδά και έκτοτε ζει στο Τορόντο. Εκεί ολοκλήρωσε τη θεραπεία της και σπούδασε κοινωνική εργασία. Γύρω στο 2019 εργάστηκε ως εκπρόσωπος εξυπηρέτησης πελατών σε μία εταιρεία τηλεπικοινωνιών και ασχολήθηκε με ένα καταφύγιο γυναικών.
Ισχυρισμοί για βιασμό
Στα τέλη Ιουνίου 2019, κατηγόρησε τον Τζαμέ για βιασμό στις οργανώσεις ανθρωπίνων δικαιωμάτων Human Rights Watch και TRIAL. Το όνομα της Τζαλόου αναφέρθηκε μετά από αίτημά της για να ενθαρρύνει και άλλες γυναίκες να αναφέρουν παρόμοιες εμπειρίες.
Αφού κέρδισε τον διαγωνισμό ομορφιάς στις 6 Δεκεμβρίου 2014, είπε ότι τους επόμενους μήνες προσκλήθηκε να επισκεφθεί τον Τζαμέ αρκετές φορές. Σύμφωνα με τη δήλωσή της, έλαβε 50.000 Dalasi και αργότερα άλλα 200.000 Dalasi από αυτόν.
Αντιδράσεις
Ο ίδιος ο Τζαμέ δεν σχολίασε τους ισχυρισμούς. Ο Ousman Rambo Jatta, αξιωματούχος του κόμματος της Συμμαχίας για τον Πατριωτικό Επαναπροσανατολισμό και την Κατασκευή που ιδρύθηκε από τον Τζαμέ, χαρακτήρισε τους ισχυρισμούς ψέματα, δηλώνοντας ότι ο Τζαμέ "είναι ένας πολύ αξιοσέβαστος, θεοφοβούμενος και ευσεβής ηγέτης που δεν έχει τίποτα άλλο παρά σεβασμό προς τις γυναίκες της Γκάμπια." Ένας οδηγός τότε αρνήθηκε, επίσης, τους ισχυρισμούς της Τζαλόου για βιασμό.
Ο υπουργός Δικαιοσύνης της Γκάμπια και Γενικός Εισαγγελέας, Abubacarr Tambadou και ο Salieu Taal, Πρόεδρος του Δικηγορικού Συλλόγου της Γκάμπια (GBA), επαίνεσαν την Τζαλόου για το θάρρος της να σπάσει τη σιωπή της και ενθάρρυναν και άλλα θύματα βιασμού να μιλήσουν, με την ελπίδα ότι θα παρείχαν τη βάση για περισσότερες κατηγορίες κατά του Τζαμέ. Η οργάνωση για τα δικαιώματα των γυναικών Η Ένωση Γυναικών Δικηγόρων της Γκάμπια (FLAG) συμφώνησε με αυτήν την άποψη. Περαιτέρω κατηγορίες εναντίον υψηλά ιστάμενων πολιτικών αναφέρθηκαν τις επόμενες ημέρες.
Τον Σεπτέμβριο του 2019, ο Fabakary Jatta προσωρινός αρχηγός του κόμματος APRC αποκάλεσε τους ισχυρισμούς ένα ψέμα, λέγοντας ότι Τζαλόου “θα έπρεπε να είναι ευγνώμων στον πρώην πρόεδρο Τζαμέ για τη οικονομική στήριξη” και κατήγγειλε τους ισχυρισμούς ως απόπειρες να αμαυρώσει την εικόνα του Τζαμέ. Η Τζαλόου απέρριψε αυτή τη δήλωση ως μη τεκμηριωμένη αναζήτηση προσοχής και σημείωσε ότι δεν κατηγόρησε το APRC ως κόμμα, αλλά τον Τζαμέ προσωπικά και ότι το APRC δεν πρέπει να μιλάει εκ μέρους του.
Στις 31 Οκτωβρίου 2019, η Τζαλόου κατέθεσε ενώπιον της Επιτροπής Αλήθειας, Συμφιλίωσης και Επανόρθωσης για να συμβιβαστεί με τη διακυβέρνηση του Τζαμέ και επανέλαβε και διευκρίνισε τις κατηγορίες της.
Επαρχία Ελ Μπαγιάντ
Διοικητική διαίρεση
Η επαρχία διαιρείται σε 8 διαμερίσματα (νταΐρες) τα οποία χωρίζονται περαιτέρω σε 22 κοινότητες ή δήμους.
Παραπομπές
Ελ Μπαγιαντ
Νάξος (πόλη)
Η πόλη της Νάξου (Χώρα στην καθομιλουμένη - Νάξος επισήμως) είναι η πρωτεύουσα και το κύριο λιμάνι της νήσου Νάξου με 7.070 κατοίκους. Η πόλη είναι κτισμένη πάνω σε λόφο ύψους περίπου 30 μέτρων και περιμετρικά γύρω από αυτόν. Από 1935 έως το 2010 ήταν έδρα του Δήμου Νάξου κι έκτοτε είναι έδρα του Δήμου Νάξου και Μικρών Κυκλάδων.
Αρχαία Ελλάδα
Κατά τον 8ο και 7ο αιώνα π.Χ., η Νάξος κυριάρχησε στις Κυκλάδες.
Το 502 π.Χ. οι κάτοικοι της Νάξου εξεγέρθηκαν εναντίον των Περσών. Αυτή η εξέγερση οδήγησε στην Ιωνική Επανάσταση και στη συνέχεια στους Περσικούς πολέμους.
Δουκάτο του Αρχιπελάγους
Μετά την Τέταρτη Σταυροφορία, με τον Λατίνο αυτοκράτορα υπό την επιρροή των Ενετών που εγκαταστάθηκε στην Κωνσταντινούπολη, ο Ενετός Μάρκος Σανούδος κατέκτησε τη Νάξο και σύντομα κατέλαβε και τις υπόλοιπες νήσους των Κυκλάδων και έλαβε τον τίτλο του «Δούκα του Αρχιπελάγους». Είκοσι ένας δούκες από δύο δυναστείες κυβερνούσαν το Αρχιπέλαγος μέχρι το 1566. Η Ενετοκρατία συνεχίστηκε στα διάσπαρτα νησιά του Αιγαίου μέχρι το 1714.
Οθωμανική Νάξος (1564-1821)
Η διοίκηση της νήσου κατά τη διάρκεια της Οθωμανικής κυριαρχίας παρέμεινε ουσιαστικά στα χέρια των Ενετών. Η ανησυχία της Πύλης ικανοποιήθηκε από την επιστροφή των φόρων. Πολύ λίγοι Τούρκοι εγκαταστάθηκαν μόνιμα στη Νάξο και η τουρκική επιρροή στο νησί είναι μικρή. Η τουρκική κυριαρχία διήρκεσε μέχρι το 1821, όταν τα νησιά εξεγέρθηκαν. Η Νάξος έγινε τελικά μέλος του ελληνικού κράτους το 1832.
Πληθυσμιακή εξέλιξη
Από τη Μικρασιατική Καταστροφή (σύμφωνα με την απογραφή προσφύγων του 1923), η πόλη της Νάξου δέχτηκε 1.052 πρόσφυγες (388 άρρενες και 644 θήλεις), σε σύνολο 3.656 προσφύγων στα νησιά της Νάξου και της Πάρου.
Διοικητικές μεταβολές
Σήμερα, μετά τη τελευταία μεταβολή του 2010 (πρόγραμμα Καλλικράτης), αποτελεί μαζί με τους οικισμούς Αγκίδια ( 299 κ.) και Μονή Χρυσοστόμου ( 5 κ.) την Δημοτική Κοινότητα Νάξου ( 1327 κ.) όπου έχει οριστεί έδρα. Η δ.κ. Νάξου υπάγεται στη Δημοτική Ενότητα Νάξου, του δήμου Νάξου και Μικρών Κυκλάδων, της περιφερειακής ενότητας Νάξου (του πρώην νομού Κυκλάδων), στην περιφέρεια Νοτίου Αιγαίου. μικρογραφία
MIUI
δεξιά|χωρίς-πλαίσιο Το MIUI (το οποίο είναι Interface για χρήστες Xiaomi και προφέρεται "Me You I"), που αναπτύχθηκε από την Xiaomi, είναι ένα user interface για smartphones και tablets με βάση το λειτουργικό σύστημα της Google, Android. Το MIUI περιλαμβάνει διάφορα χαρακτηριστικά, όπως υποστήριξη για θέματα.
Η Xiaomi κυκλοφόρησε διάφορα smartphones, όλα εκτός από ένα από τα οποία έρχονται προεγκατεστημένα με μια πλήρη έκδοση του MIUI. Αυτό περιλαμβάνει διάφορες εφαρμογές και λειτουργίες που δεν είναι διαθέσιμες στην έκδοση μετά την αγορά του MIUI.
Στις 24 Φεβρουαρίου 2016, η Xiaomi δήλωσε ότι το MIUI ROM είχε πάνω από 170 εκατομμύρια χρήστες παγκοσμίως και υποστηρίχθηκε από πάνω από 340 συσκευυές.
Κατηγορία:Διεπαφές χρηστών
Λίρα της Βρετανικής Δυτικής Αφρικής
thumb|right|300px|Χαρτονόμισμα των 20 λιρών του 1953.
Η λίρα ήταν το νόμισμα της Βρετανικής Δυτικής Αφρικής. Υποδιαιρούταν σε 20 σελίνια και κάθε σελίνι σε 12 πένες (1 λίρα = 240 πένες). Το νόμισμα αυτό δεν είναι πλέον σε χρήση.
Ιστορία
Από τον 19ο αιώνα το νόμισμα που ήταν σε χρήση στις συναλλαγές στα εδάφη της Βρετανικής Δυτικής Αφρικής  ήταν η στερλίνα. Το ίδιο νόμισμα δηλαδή που ήταν σε χρήση και στο Ηνωμένο Βασίλειο εκφρασμένο με τα ίδια  χαρτονομίσματα και κέρματα.
Από το 1907 ήδη εκδίδονταν κέρματα προορισμένα να κυκλοφορήσουν μόνο στην συγκεκριμένη περιοχή όντας σε ισχύ  η στερλίνα ως νόμισμα της Δυτικής Αφρικής. Το γεγονός αυτό αποτέλεσε την δεύτερη παρόμοια περίπτωση στα όρια της Βρετανικής Αυτοκρατορίας μετά την περίπτωση της Τζαμάικα όπου εκεί για λόγους που επέβαλαν οι τοπικές θρησκευτικές δοξασίες, εκδόθηκαν άλλα κέρματα στην θέση των χάλκινων που θα κυκλοφορούσαν υπό φυσιολογικές συνθήκες.
Στην περίπτωση των αποικιών της Βρετανικής Δυτικής Αφρικής ο λόγος που επέβαλε την υιοθέτηση νέου νομίσματος ήταν η τάση των κάτοικων των αποικιών αυτών να συσσωρεύουν χαρτονομίσματα και κέρματα, να τα αποθησαυρίζουν  με σκοπό να μεταναστεύσουν στο Ηνωμένο Βασίλειο και παράλληλα να μεταφέρουν εκεί τα συσσωρευμένα κεφάλαια. Το πρόβλημα αυτό το οποίο οδήγησε σε έλλειψη χρήματος στην αγορά, λύθηκε με την  υιοθέτηση ενός  νέου  νομίσματος το οποίο δεν γινόταν δεκτό στο Ηνωμένο Βασίλειο. Έτσι θεωρήθηκε ότι θα έπαυε ο φαινόμενο της αποθησαυρίσης και θα επανερχόταν η κυκλοφορία χαρτονομισμάτων και κερμάτων σε κανονικά επίπεδα. Έτσι το 1912, αποφασίζεται από το Λονδίνο η σύσταση του Νομισματικού Συμβουλίου της Δυτικής Αφρικής (West African Currency Board) καθώς επίσης και η έκδοση  ξεχωριστού νομίσματος για τοπική χρήση το οποίο όμως θα ήταν άμεσα συνδεδεμένο και ισοδύναμο με ισοτιμία 1/1 έναντι της  στερλίνας.
Οι βρετανικές αποικίες του Τόγκο και Καμερούν, υιοθέτησαν τη λίρα της Δυτικής Αφρικής το 1914 και 1916 αντίστοιχα, μετά την προσάρτηση τους στην Βρετανική Αυτοκρατορία από την  Γερμανική Αυτοκρατορία.
Από το 1958 και μετά  η λίρα της Δυτικής Αφρικής αντικαθίσταται σταδιακά στις επιμέρους αποικίες από τα εξής νομίσματα:
Κέρματα
Την περίοδο ισχύος της λίρας της Βρετανικής Δυτικής Αφρικής εκδόθηκαν τα εξής κέρματα:
Και τα δύο κέρματα του 1907 ήταν διάτρητα.
Πολλά από τα παραπάνω κέρματα επανεκδόθηκαν και έως και το 1958 όπου κόπηκαν α τελευταία κέρματα της λίρας της Βρετανικής Δυτικής Αφρικής.
Τραπεζογραμμάτια
Από το νομισματικό συμβούλιο της Δυτικής Αφρικής τέθηκαν σε κυκλοφορία τα εξής χαρτονομίσματα:
Τα χαρτονομίσματα των 10 και 20 σελινίων επανεκδόθηκαν και μετά το 1918. Το τελευταίο χαρτονόμισμα της λίρας της Βρετανικής Δυτικής Αφρικής τυπώθηκε το 1962.
Εξωτερικοί σύνδεσμοι
Κατηγορία:Ιστορικά νομίσματα Κατηγορία:Οικονομία της Νιγηρίας Κατηγορία:Οικονομία της Γκάνας Κατηγορία:Σιέρα Λεόνε Κατηγορία:Γκάμπια Κατηγορία:Ιστορία της Νιγηρίας Κατηγορία:Ιστορία της Γκάνας
Αρίσβη Ροδόπης
Η Αρίσβη είναι μεγάλο πεδινό χωριό της Θράκης στην Περιφερειακή Ενότητα Ροδόπης. σε υψόμετρο 40 μέτρα.
Γεωγραφία - Ιστορία
Η Αρίσβη βρίσκεται στο βορειοανατολικό τμήμα του κάμπου της Κομοτηνής, σε απόσταση 18 χλμ. Α.-ΝΑ. από την Κομοτηνή και 11 χλμ. Δ.-ΒΔ. από τις Σάπες (έδρα του δήμου). Νότια και δυτικά από το χωριό περνάει ο ποταμός Λίσσος ενώ μέσα από αυτό διέρχεται η ΕΟ Κομοτηνής - Αλεξανδρούπολης. Το 1925, μετά την απελευθέρωση, εγκαταστάθηκαν πρόσφυγες της Ανατολικής Ρωμυλίας (Θράκης) από τη Στέρνα περιφέρειας Γανοχώρων καθώς και μερικές οικογένειες τουρκόφωνων Μικρασιατών από την Καππαδοκία (Καραμανλήδες) ενώ σήμερα κατοικούν και μουσουλμάνοι σε χωριστό οικισμό. Οι κάτοικοί του ασχολούνται κυρίως με τη γεωργία (δημητριακά, καλαμπόκι, ζαχαρότευτλα, βιομηχανική ντομάτα βιομηχανική, τριφύλια). Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να ορίζεται έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα Καλλικράτης αποτελεί την τοπική κοινότητα Αρίσβης που υπάγεται στη δημοτική ενότητα Σαπών του Δήμου Μαρωνείας - Σαπών και σύμφωνα με την απογραφή του 2011 έχει ως πληθυσμό 1.054 κατοίκους. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 9,928 χμ² (2011).
Mazda MX-5
Το Mazda MX-5, που κυκλοφορεί ως Mazda MX-5 Miata στη Βόρεια Αμερική και ως Eunos Roadster στην Ιαπωνία, είναι ένα ελαφρύ roadster διθέσιο αυτοκίνητο, με κινητήρα μπροστά και πίσω κίνηση. Κατασκευάζεται από την Mazda, στο εργοστάσιο της εταιρείας στη Χιροσίμα της Ιαπωνίας, από τον Φεβρουάριο του 1989 και σε 4 γενιές.
Βασικά στοιχεία
thumb|left|Mazda MX5 του 1989.
Το πρώτο μοντέλο έκανε ντεμπούτο τον Φεβρουάριο του 1989 στο Σαλόνι Αυτοκινήτου του Σικάγο και λανσαρίστηκε στην αγορά τον Μάιο του ίδιου έτους. Το MX-5 σχεδιάστηκε ως ένα μικρό roadster με μικρό βάρος και ελάχιστη μηχανική πολυπλοκότητα που να περιορίζεται μόνο από τις νομικές απαιτήσεις και τις απαιτήσεις ασφάλειας, ενώ παράλληλα να είναι τεχνολογικά σύγχρονο και αξιόπιστο. Οι βασικές αυτές φιλοσοφίες του Mazda MX-5, συνεχίζονται διαχρονικά σε όλες τις γενιές του.
Η δεύτερη γενιά του MX-5 έφτασε το 1998, η παραγωγή της τρίτης γενιάς ξεκίνησε το 2005, ενώ μια τέταρτη γενιά κυκλοφόρησε το 2015. Διαχρονικά, συνεχίζει να είναι το best-seller διθέσιο σπορ αυτοκίνητο στην ιστορία της παγκόσμιας αυτοκίνησης. Τον Απρίλιο του 2016 συμπληρώθηκαν ένα εκατομμύριο MX-5 που έχουν κατασκευαστεί και πωληθεί σε όλο τον κόσμο. Από την έναρξη της τρίτης γενιάς, η ονομασία αυτή έχει παγιωθεί διεθνώς και η Mazda χρησιμοποιεί παντού το όνομα MX-5, με μοναδική εξαίρεση τις Ηνωμένες Πολιτείες, όπου διατίθεται στην αγορά αυτή ως MX-5 Miata και μάλιστα στην καθημερινότητα αυτής της χώρας αναφέρεται συχνότερα ως Mazda Miata σκέτο.
Εξωτερικοί σύνδεσμοι
Κατηγορία:Μοντέλα Mazda Κατηγορία:Σπορ αυτοκίνητα
Τζόρτζε Στιχέποβιτς
Ο Τζόρτζε Στιχέποβιτς (Σέρβικα: Ђорђе Стијеповић, Đorđe Stijepović, ) είναι ένας Σέρβο-Αμερικάνος παίκτης του κοντραμπάσου, τραγουδιστής και συνθέτης. Έχει γίνει ευρύτερα γνωστός ως μπασίστας του psychobilly συγκροτήματος Tiger Army και ως μέλος της μπάντας του σταρ του Nickelodeon, Drake Bell. Στο παρελθόν έχει επίσης υπάρξει μέλος της μπάντας του Lemmy Kilmister (Motörhead), με όνομα The Head Cat (μαζί με τον Slim Jim Phantom, των θρυλικών Stray Cats, στα ντραμς). Ο Στιχέποβιτς ηγείται του rockabilly συγκροτήματος Atomic Sunset, ενώ ταυτόχρονα συνεχίζει την καριέρα του και ως σόλο καλλιτέχνης, με το δικό του όνομα. Έχει επίσης ηχογραφήσει και δώσει συναυλίες ως guest καλλιτέχνης με τους Tommy Emmanuel, Marco Beltrami, Wanda Jackson, Molotov, Rachel Brice και Beats Antique, ανάμεσα σε πολλούς άλλους.
Ξεκίνημα
Ο Τζόρτζε Στιχέποβιτς μεγάλωσε ως μέλος μιας μουσικόφιλης οικογένειας στο Βελιγράδι της Σερβίας. Η μητέρα του ήταν καθηγήτρια μουσικής και ο πατέρας του επαγγελματίας χορευτής της folk μουσικής στο Serbian National Ensemble Kolo. Πήρε την απόφαση να γίνει μουσικός όταν ήταν μόλις 10 χρονών, όταν για πρώτη φορά άκουσε δίσκους του Elvis Presley και των Stray Cats. Στα 11 του δημιούργησε το πρώτο του rock’n’roll συγκρότημα, τους Lonesome Train. Ξεκίνησε με μαθήματα κιθάρας και έπειτα, στα 13 του, συνέχισε με το κοντραμπάσο. Ο Στιχέποβιτς εκανε εγγραφή σε μια σχολή κλασσικής μουσικής μόνο και μόνο για να πείσει τους γονείς του να του αγοράσουν ένα κοντραμπάσο. Απέκτησε πτυχίο μάστερ στο κοντραμπάσο από την σχολή Music Conservatory sτο Βελιγράδι, και στη συνέχεια απέκτησε πτυχίο στο jazz bass και σε συμφωνικές επίσης.
1995–2004: Οι πρώτες μπάντες στη Σερβία
Στα 18 του, ο Τζόρτζε Στιχέποβιτς συμμετείχε στους Balkan Music Club, ένα από τα μεγαλύτερα μουσικά συγκροτήματα στη Σερβία. Ως μέλος αυτού του συγκροτήματος, θεωρήθηκε ως ένας από τους πρωτοστάτες στην παγκόσμια μουσική σκηνή της Σερβίας. Πολύ γρήγορα ανέπτυξε ενδιαφέρον για την Middle Eastern μουσική, και έτσι εντάχθηκε στο σχήμα των Shira Utfila το 2000. Οι Shira Utfila έλαβαν το βραβείο RASA ως το καλύτερο παγκόσμιο μουσικό συγκρότημα στην Ευρώπη.
Το 1999 ίδρυσε τους Marsya με τον Georges Grujic, μια μπάντα αφιερωμένη στην παραδοσιακή μουσική των Balkans. Η μπάντα αυτή θεωρήθηκε σημείο καμπής για την Σερβική παγκόσμια μουσική σκηνή.
Την ίδια χρονιά, ίδρυσε μια neo swing μπάντα, τους Havana Whisper, την πρώτη μπάντα με αυτό το μουσικό στυλ στην Ανατολική Ευρώπη. Το πρώτο τους δισκογραφικό άλμπουμ Flammable κυκλοφόρησε το 2002 από την PGP-RTS. Η ραδιοφωνική τηλεόραση της Σερβίας δημιούργησε και μετέδωσε ένα rockumentary με τον ίδιο τίτλο, για την μπάντα, το 2002.
Όταν ο Στιχέποβιτς διέλυσε τους Havana Whisper το 2003, ίδρυσε το rockabilly τρίο Atomic Sunset. Με τους Atomic Sunset κυκλοφόρησε ένα άλμπουμ με τίτλο Hot Rods & Pin-Ups. Τραγούδια από αυτό το άλμπουμ έχουν συμπεριληφθεί στην ταινία It’s a Rockabilly World! η οποία κυκλοφόρησε το 2016.
Κατά τη διάρκεια αυτής της περιόδου, έπαιζε σε μια συμφωνική ορχήστρα για 7 χρόνια.
2004–2006: Η απόφαση να μετακομίσει στην Αμερική
Ο Στιχέποβιτς μετακόμισε στο Σαν Φρανσίσκο τον Ιανουάριο του 2004. Στην αρχή έπαιζε περισσότερο με τοπικά bluegrass και rock'n'roll συγκροτήματα. Το 2006 ένωσε τις δυνάμεις του με τον Deke Dickerson και τους Ecco-Fonics και ξεκίνησε περιοδεία σε εθνικό επίπεδο. Την ίδια χρονιά πήρε μέρος σε μια συναυλία με τον Joe Clay στο Hollywood, και κέρδισε την προσοχή του Danny B. Harvey, ο οποίος τον προσκάλεσε να γίνει μέλος της μπάντας Head Cat μαζί με εκείνον, τον Lemmy Kilmister και τον Slim Jim Phantom.
2007–2012: Head Cat, Fishtank Ensemble
αριστερά|μικρογραφία|Ο Stijepovic και ο Lemmy Kilmister κατά τη διάρκεια συναυλίας των Head Cat στο Rockin Fest 2007, στο Green Bay, του Wisconsin. Ο Στιχέποβιτς πέρασε όλο το 2007 περιοδεύοντας με τους Head Cat. Ήταν το πρώτο όνομα στο φεστιβάλ Rockin’ 1950’s Fest III στο Green Bay του Wisconsin. Πλάνα από αυτή τη συναυλία έχουν συμπεριληφθεί στην ταινία Lemmy. Στην μπάντα εντάχθηκε ο κιθαρίστας των Guns N' Roses, Slash, στο τρίτο ετήσιο μουσικό φεστιβάλ Sunset Strip, στην μουσική σκηνή House of Blues στο Χόλυγουντ.
Το 2007 εντάχθηκε στο σχήμα των Fishtank Ensemble, μια εκλεκτική μπάντα η οποία παίζει Gypsy μουσική από όλο το κόσμο (Balkan, Turkish, Flamenco…) και hot jazz. Η μουσική τους έχει συμπεριληφθεί στην ταινία Wild Target με πρωταγωνιστές τους Emily Blunt, Bill Nighy και Rupert Everett. Οι Fishtank Ensemble έχουν μια σχέση λατρείας με τους θαυμαστές τους, μερικοί από τους οποίους είναι και διάσημα ονόματα όπως ο Tim Robbins και η Sue Wong.
2013–present: Drake Bell, Tiger Army
μικρογραφία|Ο Drake Bell και ο Djordje Stijepovic στο Mexico City το 2016.|εναλλ.= Τον Δεκέμβριο του 2013 ο Στιχέποβιτς έλαβε μια πρόσκληση να παίξει με την μπάντα του Drake Bell, ως καλεσμένοι στην Χριστουγεννιάτικη συναυλία της ορχήστρας του Brian Setzer, Brian Setzer Orchestra, στο Dolby Theater. Ο Bell ήταν ενθουσιασμένος με την μουσική και την ενέργεια του Στιχέποβιτς, κι έτσι τον συμπεριέλαβε ως ένα από τα σταθερά μέλη στην μπάντα. Η μεγαλύτερη τους συναυλία ως σήμερα ήταν στο Mexico City, το 2014, μπροστά σε ένα κοινό 55.000 ατόμων.
Τον Οκτώβριο του 2015, ο Στιχέποβιτς έγινε μέλος του psychobilly συγκροτήματος Tiger Army. Πέρα από μια μεγάλη περιοδεία στην Αμερική, την Ευρώπη, την Αυστραλία, την Νότια και Κεντρική Αμερική, το συγκρότημα έπαιξε σε φεστιβάλ όπως το Riot Fest το 2016, στο Chicago. Εμφανίστηκαν επίσης σε δύο επεισόδια της εκπομπής Last Call with Carson Daly. Το 2018 κυκλοφόρησαν το EP με τίτλο "Dark Paradise". Το ομώνυμο κομμάτι, μια επανεκτέλεση ενός τραγουδιού της Lana Del Ray, παρέμεινε στο Top5 του KROQ, για τρεις μήνες και στην πρώτη θέση για δύο συνεχόμενες εβδομάδες.
Σόλο Καριέρα
Η σόλο καριέρα του Τζόρτζε Στιχέποβιτς έχει επιρροές από την παραδοσιακή jazz και την παγκόσμια μουσική, και ειδικότερα από τα Βαλκάνια και τη Μέση Ανατολή. Επιμένει να αντιλαμβάνεται την μουσική ως ένα σύνολο από διαφορετικά είδη που απλά καταλήγει να είναι θέμα γούστου. Οι πρωτότυπες συνθέσεις του έχουν συμπεριληφθεί σε δύο συλλογές, Srbija Sounds Global: All Stars και World Music from Serbia.
Ο Στιχέποβιτς συχνά παίζει σε ντουέτα με παγκοσμίου φήμης bellydancers φυλετικής σύντηξης, ανάμεσα στους οποίους οι Rachel Brice και Mira Betz.
Τον Σεπτέμβριο του 2015, η σόλο συναυλία του Στιχέποβιτς, άνοιξε το πρώτο φεστιβάλ κόντρα μπάσου στη Σερβία, Bass Passion. Στην μπάντα του έπαιξαν μερικοί από τους πιο γνωστούς μουσικούς στη Σερβία, ο Aleksandar Sedlar στην κιθάρα, ο Vasil Hadzimanov στα πλήκτρα και ο Predrag Milutinovic στα drums.
Άλλες Συνεργασίες
μικρογραφία|Ο Djordje Stijepovic με τον Money Mark (Beastie Boys) κατά τη διάρκεια συναυλίας των Molotov στην Puebla το 2019.|εναλλ.=|180x180εσ|αριστερά Ο Τζόρτζε Στιχέποβιτς έχει παίξει και ηχογραφήσει με πολλούς, παγκόσμια γνωστούς, μουσικούς από πολλά και διάφορα μουσικά είδη. Κάποιες από τις δουλειές του συμπεριλαμβάνουν τα Beats Antique (electronica), Rupa and the April Fishes (reggae), Kiosk (Persian), Marcelo (hip hop), Kal (Romani) και πολλά άλλα. Έχει ηχογραφήσει δύο άλμπουμ με τους Kal και έχει κατακτήσει τις πρώτες θέσεις στο World Music Charts Europe (Kal το 2006 και Radio Romanista το 2009).
Ο Στιχέποβιτς εμφανίστηκε στο MTV Unplugged, ως special guest, για να παίξει σε τρία τραγούδια με τη δημοφιλή Μεξικάνικη, rock-rap μπάντα, Molotov. Κάποιες άλλες συνεργασίες περιλαμβάνουν ονόματα όπως τον κιθαρίστα Tommy Emmanuel; τους rock’n’roll πρωτοπόρους Donovan, τους Wanda Jackson, Dale Hawkins, Scotty Moore band, DJ Fontana, Sonny Burgess, Joe Clay, Eddie Bond, Gene Summers, τους γίγαντες των blues Billy Boy Arnold, Jody Williams, τον θρύλο της jazz Don Randi, την πασίγνωστη swing μπάντα Squirrel Nut Zippers, τον σταρ της pop Aaron Carter και πολλούς άλλους. Έχει επίσης δουλέψει με τους συνθέτες ταινιών Marco Beltrami και Danny Elfman.
Ταινίες & Θέατρο
Ο Στιχέποβιτς ήταν μέλος του καστ σε πολλά θεατρικά έργα όπως τα As You Like It (CalShakes, Orinda, CA), SummerSounds (Hollywood Bowl, Hollywood, CA) και Everyman (Atelje 212, Belgrade, Serbia). Έχει επίσης εμφανιστεί σε ταινίες όπως οι Lemmy, It’s a Rockabilly World! και Flammable.
Μουσικό Στυλ
Ο Στιχέποβιτς συχνά αναφέρεται ως ο καλύτερος παίκτης slap style κοντραμπάσου στον κόσμο. Το Slap bass είναι περισσότερο μια τεχνική κρούσης η οποία εξελίχθηκε στην Νέα Ορλεάνη στην αρχή του εικοστού αιώνα. Ο Στιχέποβιτς γράφει το πρώτο του βιβλίο επάνω σε αυτή την τεχνική.
Σε αρκετές περιπτώσεις έχει αναφέρει πως δεν θα ήθελε να γίνει γνωστός σε ένα είδος μουσικής συγκεκριμένα και πως βλέπει τη μουσική ως ένα σύνολο. Το παίξιμο του έχει επιρροές από διάφορα μουσικά είδη όπως rockabilly, jazz, blues, country, Gypsy, punk, metal και classical."“At first, I tried to copy my favorite rockabilly licks, and then I gravitated deeper into the past researching old jazz, blues, country, and gypsy recordings. At the same time, I was listening to punk, metal, and studying classical music. I incorporate everything. I often use licks I learned from Romanian gypsy music when I play rockabilly, or throw in some New Orleans jazz licks when I play Balkan music. I do it all with a punk edge - my personal touch.""
Επιρροές
Ο Στιχέποβιτς συνήθως αναφέρει ονόματα όπως οι Stray Cats, Clash, Motörhead, Tom Waits και Charlie Mingus ως κύριες επιρροές του. Ως τις slap bass επιρροές του αναφέρει τους Willie Dixon, Steve Brown, Joe Zinkan και Milt Hinton.
Εξοπλισμός
Ο Στιχέποβιτς συνεργάζεται με τις εταιρίες Blast Cult, Thomastik-Infeld, Orange, Mogami, Mojave και CodaBow. εναλλ.=|αριστερά|μικρογραφία|Το λογότυπο του Stijepovic είναι ένας στυλιζαρισμένος συνδυασμός του κυριλλικού γράμματος Ђ και ενός κλειδιού κοντραμπάσου.
Το κύριο μουσικό όργανο που χρησιμοποιεί από το 2011 είναι το “The Great White”, ένα ειδικά φτιαγμένο double bass, σύμφωνα με τις προδιαγραφές του ίδιου του Στιχέποβιτς, από την εταιρία Blast Cult, Orange, CA. Έχει ένα μοναδικό σύστημα pickup.
Το σύμβολο που μπορεί να παρατηρηθεί κάτω από τις χορδές είναι το μοναδικό λογότυπο του Στιχέποβιτς, το οποίο είναι ένας στυλιζαρισμένος συνδυασμός του πρώτου γράμματος του ονόματος του και του κοντραμπάσου, φτιαγμένο από τον καλλιτέχνη Zeljko Gajic. Χρησιμοποιεί χορδές Thomastik-Infeld από τότε που ήταν έφηβος και έχει γίνει ο πρεσβευτής της εταιρίας από το 2006. Χρησιμοποιεί τις χορδές Spirocore Orchestra Medium, Solo, και τελευταία το νέο τους πρωτότυπο.
Ο Στιχέποβιτς χρησιμοποιεί ενισχυτές Orange. Σε πρόσφατες περιοδείες με τους Tiger Army χρησιμοποίησε 4 Stroke 500 με δύο OBC410 θέσεις.
Χρησιμοποιεί, επίσης, καλώδια Mogami, μικρόφωνα Mojave και δοξάρι άνθρακα CodaBow.
Η Τέχνη του Slap Bass
Από το 2002, ο Τζόρτζε Στιχέποβιτς δουλεύει συνεχώς γύρω από την εξέλιξη της τεχνικής του slap bass, ενώ ταυτόχρονα κάνει έρευνες γύρω από την ιστορία του. Με μοναδικό στόχο να το κάνει ευρύτερα γνωστό ξεκίνησε την ιστοσελίσα www.artofslapbass.com στις 10 Ιουνίου του 2009. Κάνει διάφορες αναρτήσεις για την τέχνη του slap bass και προωθεί άλλες ερμηνεύσεις του στυλ. Έχει πάρει συνεντεύξεις από θρύλους της μουσικής σκηνής όπως οι Marshall Lytle, Ray Campi, James Kirkland και έχει ανακαλύψει καινούριους παίκτες του κοντραμπάσου όπως οι Nicolas Dubouchet, Ryan Gould, Beau Sample και πολλοί άλλοι.
Δισκογραφία
Σόλο
Με τους Tiger Army
Με τους Molotov
Με τον Drake Bell
Με τους Fishtank Ensemble Με τους Atomic Sunset Με τους Shira Utfila Με τους Marsya Με τους Havana Whisper Με τους Balkan Music Club
Αναφορές
Κατηγορία:Σέρβοι τραγουδιστές Κατηγορία:Αμερικανοί τραγουδιστές
1104 Σύριγγα
Η Σύριγγα (Syringa) είναι ένας σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 12,167. Ανακαλύφθηκε το 1928 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από το ομώνυμο γένος φυτών.
Φυσικά χαρακτηριστικά
Η μέση διάμετρος της Σύριγγας εκτιμάται σε 22,10 χιλιόμετρα. Ο φασματικός τύπος της είναι B ή Xk (κατά SMASSII), ενώ το άλβεδό της είναι 0,0362. Η Σύριγγα περιστρέφεται γύρω από τον εαυτό της μία φορά κάθε 5 ώρες και 9 λεπτά.
Κοινότητα Πανοράματος
Η Κοινότητα Πανοράματος είναι κοινότητα του Δήμου Μινώα Πεδιάδας στην Περιφερειακή Ενότητα Ηρακλείου της Κρήτης, η οποία συστάθηκε το 1956 με το ΦΕΚ 140Α - 14/06/1956 με την απόσπαση του οικισμού Πανόραμα από την κοινότητα Πατσιδέρου και τον ορισμό του ως έδρα της κοινότητας. Εκτός από την έδρα της περιλαμβάνει και τους οικισμούς Αμουργέλλες και Στίρονας. Η απογραφή του 2011 αναφέρει:
Συνολικά η κοινότητα έχει 495 κατοίκους.
Η Κοινότητα εκπροσωπείται από πενταμελές Συμβούλιο με επικεφαλής τον Πρόεδρο κ. Πρόδρομο Συσμανίδη.
Κοινοτάρχες Πανοράματος
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Πανοράματος.
Παραπομπές
Κατηγορία:Δήμος Μινώα Πεδιάδας
Ανάκτορο Πετρά
Το ανάκτορο του Πετρά είναι μινωικό ανάκτορο κοντά στις βόρειες ακτές της ανατολικής Κρήτης, κοντά στη Σητεία.
Τοποθεσία
Ο αρχαιολογικός χώρος Πετρά βρίσκεται περίπου 1,5 χιλιόμετρο νοτιοανατολικά του κέντρου της Σητείας και 400 Μέτρα νότια του όρμου της Σητείας στη βόρεια ακτή της Κρήτης, στο Αιγαίο Πέλαγος. Το ανάκτορο και τα γύρω κτίρια ανασκάφηκαν από το 1985 υπό τη διεύθυνση της Μεταξίας Τσιποπούλου και είναι ανοιχτά στο κοινό από το 2006. Στην είσοδο του αρχαιολογικού χώρου βρίσκεται ένας βενετσιάνικος πύργος του τέλους του 16ου αιώνα ή των αρχων του 17ου αιώνα. μικρογραφία|left| Η Παραλιακή πεδιάδα μπροστά από τη [[Σητεία ]] Το ανάκτορο είναι κτισμένο σε λόφο ύψους περίπου 40 μέτρων, ο οποίος δεσπόζει στην παραλιακή πεδιάδα πιο νότια, την οποία αρδεύει ο ποταμός Παντέλης και μερικά ρέματα. Ερείπια οικισμών έχουν επίσης ανακαλυφθεί στους λόφους στα βορειοανατολικά, νοτιοανατολικά και νότια του λόφου του ανακτόρου. Τη στιγμή που υπήρχε το μινωικό παλάτι, η στάθμη του νερού του Αιγαίου έφτανε στους πρόποδες των λόφων, μεταξύ των οποίων βρισκόταν δύο ασφαλή αγκυροβόλια. Στην ενδοχώρα υπήρχαν μερικά μεγαλύτερα κτίρια που ονομάζονταν "Μινωικές βίλες", όπως στην Κληματαριά, την Αχλαδιά, τη Ζου και τον Άγιο Γεώργιο, καθώς και τα μινωικά ιερά κορυφής του Πισκοκέφαλου και του Πρινιά.
Προανακτορική περίοδος
Ήδη από την Χαλκολιθική εποχή (4500-3200 π.Χ.) υπήρχε στα βορειοανατολικά του ανακτορικού λόφου, γνωστός ως Κεφάλα, ένας καλά οργανωμένος, ακμάζων οικισμός. Σε υψόμετρο περίπου 65 βρέθηκαν απομεινάρια οικισμού από δύο στρωματογραφικές φάσεις, η πρώτη από τη μετάβαση του τέλους της Νεολιθικής στην πρώιμη Εποχή του Χαλκού, που αποτελείται από 3 με 4 κτίρια μερικώς συντηρημένα με καμπύλους τοίχους και τεχνητές κοιλότητες στο υπόστρωμα, και η δεύτερη από την αρχή της πρώιμης μινωικής περιόδου (ΠM I) με κτίρια με ορθογώνια τοιχώματα που σχημάτισαν μια σειρά από ορθογώνια δωμάτια με παγκάκια και πλατφόρμες. Επιπλέον, υπήρχαν ενδείξεις επεξεργασίας χαλκού, τα παλαιότερα δείγματα αυτής της δραστηριότητας στην Κρήτη, καθώς και ένας μεγάλος αριθμός λεπίδων και άλλων εργαλείων από οψιδιανό, που δείχνουν την επεξεργασία του ηφαιστειακού υαλώδους πετρώματος. Μια προκαταρκτική εξέταση των κεραμικών θραυσμάτων που συλλέχθηκαν στο χώρο δείχνουν πιθανές συνδέσεις με τα νότια Δωδεκάνησα. Στον βορειοανατολικό λόφο υπήρχε επίσης ένα προ- και παλιόανακτορικό νεκροταφείο, ένας τόπος ταφής από τις πρώιμες έως τις μέσες μινωικές φάσεις ΠM Ιστο MM ΙΑ, συμπεριλαμβανομένων κοσμημάτων, σφραγίδων και κεραμικών κυκλαδίτικου τύπου, παρόμοια με εκείνα της Αγίας Φωτίας και ο υστερομινωικός οικισμός από την ΥΜ III Γ. μικρογραφία| Δυτικά του τομέα III Ο πρώτος οικισμός του λόφου στον οποίο χτίστηκε αργότερα το ανάκτορο Πετρά χρονολογείται στην πρώιμη Μινωική φάση ΠM II, από την οποία προέρχονται διάφορα ευρήματα από στρωματογραφικές τάφρους κάτω από το παλάτι. Στο βόρειο άκρο του οροπεδίου υπάρχει ένα ολόκληρο σπίτι από την ΠM II με δύο δωμάτια και ένα παράσπιτο. Το δάπεδο ήταν κατασκευασμένο από κόκκινο σοβά καλής ποιότητας. Ένα από τα δωμάτια περιείχε εστία λαξευμένη στο πάτωμα. Αρκετές κοιλότητες που μοιάζουν με λεκάνες στο υπόστρωμα στα ανατολικά και βορειοανατολικά του οροπεδίου δείχνουν βιομηχανική δραστηριότητα που σχετίζεται με το νερό. Ιδιαίτερο ενδιαφέρον παρουσιάζει βιοτεχνία για την παραγωγή προφύρας η οποία χρονολογείται στην ΠΜ ΙΙ έως III, που βρίσκεται στα δυτικά του τομέα III. Στο τέλος της προ-ανακτορικής περιόδου στη ΜΜ Ι Β ένα ή περισσότερα κτίρια βρισκόταν στο έδαφος του ανακτόρου έχουν τον ίδιο προσανατολισμό με την μεταγενέστερη κατασκευή. Ισοπεδώθηκαν ώστε να κατασκευαστεί το ανάκτορο. Μερικά ερείπια των τοίχων και των δαπέδων αυτών των κτιρίων, που σχετίζονται με κεραμικά ευρήματα, συμπεριλαμβανομένων καμαραϊκων αγγείων, έχουν ανασκαφεί κάτω από τη δυτική πτέρυγα του ανακτόρου.
Παλαιοανακτορική περίοδος
μικρογραφία| Σκεπαστή κεντρική αυλή Το Παλάτι του Πετρά χτίστηκε στη Μεσομινωική περίοδο, αρχίζοντας από την ΜΜ ΙΙ Α (1900-1800 π.Χ.), λίγο αργότερα από τα πολύ μεγαλύτερα μινωικά ανάκτορα στην κεντρική Κρήτη. Με έκταση 2500 m² ήταν κτίριο με τουλάχιστον δύο ορόφους, χτισμένο σε διάφορα σημεία χρησιμοποιώντας τοιχοποιία. Από τα τακτικά κομμένα τεμάχια, 29 είχαν χαραγμένους χαρακτήρες, παρόμοιοι με τις σφραγίδες στα τούβλα, κυρίως διπλούς πέλεκεις, αστέρια ή κλαδιά. Σκάλες πλάτους 4,2 μέτρων συνέδεαν τις αποθήκες που χτίστηκαν αργότερα στο κάτω επίπεδο με τη διαστάσεων 17,6 × 7,6 μέτρων κεντρική αυλή με θέα από νοτιοανατολικά έως βορειοδυτικά. Η τελευταία είχε καλά συντηρημένο δάπεδο από γύψο με ενσωματωμένο σύστημα αποστράγγισης. Στη βορειοδυτική γωνία της βρίσκεται ένα τετράγωνο δωμάτιο με είσοδο στα δυτικά. Για την προστασία των κατασκευών, οι σκάλες και η κεντρική αυλή καλύφθηκαν με χαλίκι μετά τις ανασκαφές. αριστερά|μικρογραφία| Τοίχος συγκράτησης Όταν χτίστηκε το παλάτι στη MM ΙΙ Α, ένας τοίχος συγκράτησης χτίστηκε στη βόρεια πλευρά του με μια τεράστια προεξοχή σαν πύργο προς τη θάλασσα. Το αν αυτό χρησιμοποιήθηκε για την παρακολούθηση της εισόδου στο λιμάνι δεν μπορεί πλέον να τεκμηριωθεί. Ταυτόχρονα, χτίστηκε ένα τείχος με πύργους στην ακτή, στους πρόποδες του λόφου. Χρησιμοποιήθηκε πιθανώς για άμυνα και είναι μοναδικό στην Κρήτη λόγω των διαστάσεών του.
μικρογραφία| Πινακίδα σε [[Γραμμική Α από τον Πετρά ]] Η περιοχή λατρείας βρισκόταν στα νοτιοδυτικά του κτιρίου του παλατιού. Ο νότιος τοίχος του ήταν επενδεδυμένος με κάθετες πλάκες (ορθοστάτες) και στην κεντρική περιοχή έχει επιχρησμένα έδρανα μήκους 4 μέτρων. Υπήρχε ένα ιερογλυφικό αρχείο στο δυτικό τμήμα του ανακτόρου. Βρισκόταν σε ένα δωμάτιο στον επάνω όροφο, προσβάσιμο από σκάλες, πάνω από μια πύλη. Όταν το παλάτι καταστράφηκε για πρώτη φορά, το περιεχόμενο έπεσε στην περιοχή της πύλης, η οποία δεν εκκαθαρίστηκε αργότερα και παρέμεινε μπλοκαρισμένη. Τα πήλινα δισκία με κρητικά ιερογλυφικά, περισσότερες από 40 σφραγίδες, χάλκινο στυλό, που πιθανότατα είχε ξύλινη λαβή, καθώς και διάφορα μπολ και ποτήρια. Αρκετά από τα πήλινα δισκία επισημάνθηκαν ελλιπώς. Το ιερογλυφικό αρχείο του Πετρά θεωρείται το καλύτερα διατηρημένο στη Μινωική Κρήτη.
Νεοανακτορική περίοδος
μικρογραφία| Βόρειες αποθήκες Γύρω στο 1700 π.Χ., κατά τη φάση ΜΜ ΙΙ Β στην αρχή της νεοανακτορικής περιόδου, το πρώτο κτίριο του παλατιού καταστράφηκε από πυρκαγιά, πιθανώς μετά από σεισμό. Στα τέλη της Μινωικής περιόδου ΥΜ 1 Α (1600-1480 π.Χ.), έγιναν αλλαγές και προσθήκες στην ανακατασκευή του κτιρίου. Στην περιοχή λατρείας, για παράδειγμα, το κεντρικό δωμάτιο με τον πάγκο χωρίστηκε από δύο τοίχους και γεμίστηκε. Το τετράγωνο δωμάτιο στα δυτικά όπου βρέθηκαν 600 θραύσματα γύψου με νωπογραφίες, συνέχισαν να χρησιμοποιούνται ως τόπος λατρείας. Το επιμήκες δωμάτιο στα ανατολικά συνδέθηκε με την κεντρική αυλή. Οι βόρειες αποθήκες χτίστηκαν βόρεια κάτω από την κεντρική αυλή. Είχαν τουλάχιστον δύο ορόφους, οι οποίοι συνδέονταν μεταξύ τους με σκάλα. Η οροφή στηριζόταν από τεράστιους στύλους από ξεστούς λίθους και περιείχε 36 μεγάλους πίθους, μερικοί από τους οποίους ήταν ενσωματωμένοι σε κυκλικές κοιλότητες. Το νότιο τείχος των αποθηκών έχει ύψος 1,80 μέτρα.
Το τελευταίο ανακτορικό κτίριο του Πετρά καταστράφηκε την ΥΜΙΒ από πυρκαγιά που οδήγησε στην κατάρρευση του επάνω ορόφου και τα συντρίμμια κάλυψαν την κεντρική αυλή. Υπάρχουν σημάδια κατοίκησης στην περιοχή του παλατιού καθώς και στις πλαγιές του λόφου σε μικρή κλίμακα στην ΥΜΙΙΙΑ (1400--1300 π.Χ.). Κατά τη βυζαντινή περίοδο, και συγκεκριμένα τον 12ο αιώνα, ο λόφος του παλατιού χρησίμευε ως νεκροταφείο, και τα μινωικά στρώματα δεν διαταράχθηκαν.
Παραπομπές
Κατηγορία:Αρχαιολογικοί τόποι στην Κρήτη Κατηγορία:Μινωικοί αρχαιολογικοί τόποι Κατηγορία:Δήμος Σητείας
Τόνια Αντωνίου
Η Τόνια (Αντωνία) Αντωνίου (Λιβανάτες, 1967) είναι Ελληνίδα πολιτικός και πρώην βουλευτής.
Βιογραφία
Γεννήθηκε στους Λιβανάτες το 1967.
Σπούδασε κοινωνιολογία. Εργάστηκε στον ΟΤΕ και πολιτικοποιήθηκε για πρώτη φορά την πενταετία 1989-94, ούσα μέλος του Δ.Σ. της ΠΣΥΠ-ΟΤΕ (1989-1994). Τη διετία 1996-98 ήταν γραμματέας της Νεολαίας ΠΑΣΟΚ. Παράλληλα, το 1994-2004 ήταν και μέλος της Γενικής Γραμματείας του ΠΑΣΟΚ.
Από το 2004 έως το 2012 εκλεγόταν βουλευτής Φθιώτιδας με το ΠΑΣΟΚ. Κατά τη διάρκεια της βουλευτικής της θητείας της, διετέλεσε μέλος της Διαρκούς Επιτροπής Παραγωγής και Εμπορίου της Βουλής. Από το 2004 έως το 2007 διετέλεσε μέλος των επιτροπών Εθνικής Άμυνας και Εξωτερικών, Απόδημου Ελληνισμού, Κοινωνικών Υποθέσεων, Παραγωγής και Εμπορίου. Από το 2005 έως το 2006 ήταν αναπληρώτρια συντονίστρια του Τομέα Κοινωνικών Υποθέσεων της Κοινοβουλευτικής Ομάδας του ΠΑΣΟΚ.
Στις βουλευτικές εκλογές 2019 ήταν πρώτη επιλαχούσα με το Κίνημα Αλλαγής στην περιφέρεια του Νότιου Τομέα Αθηνών. Μετά από εννέα χρόνια απουσίας, επέστρεψε στο Κοινοβούλιο την 1η Νοεμβρίου 2021, λόγω του θανάτου της Φώφης Γεννηματά.
Στις εκλογές του 2023 ήταν ξανά υποψήφια στον Νότιο Τομέα, ωστόσο δεν εξελέγη.
Λουίζ Γκλικ
Η Λουίζ Ελίζαμπεθ Γκλικ (αγγλικά: Louise Elisabeth Glück) (22 Απριλίου 1943 ) είναι Αμερικανίδα ποιήτρια και συγγραφέας. Κέρδισε το Βραβείο Νόμπελ Λογοτεχνίας το 2020, όπου οι κριτές επαίνεσαν την «αλάνθαστη ποιητική της φωνή που με την λιτή ομορφιά κάνει την ατομική ύπαρξη καθολική». Έχει βραβευθεί με Πούλιτζερ, Εθνικό Μετάλλιο Ανθρωπιστικών Επιστημών, Εθνικό Βραβείο Βιβλίων, Εθνικό Βραβείο Συνδέσμου Κριτικών του Βιβλίου και Βραβείο Μπόλινγκεν.
Γεννήθηκε στην Νέα Υόρκη και μεγάλωσε στο Λονγκ Άιλαντ. Άρχισε να υποφέρει από νευρική ανορεξία στο λύκειο και αργότερα ξεπέρασε την ασθένεια. Σπούδασε στο κολέγιο Σάρα Λόρενς και το πανεπιστήμιο Κολούμπια αλλά δεν έλαβε πτυχίο. Πέρα από την συγγραφή, δίδαξε ποίηση σε διάφορα ακαδημαϊκά ιδρύματα.
Συχνά περιγράφεται ως αυτοβιογραφική συγγραφέας. Το έργο της είναι γνωστό για την συναισθηματική της εντονότητα και για την συχνή επαφή με την μυθολογία ή την φυσική εικόνα για να διαμεσολαβήσει με τις προσωπικές εμπειρίες και τη σύγχρονη ζωή. Θεματικά τα ποιήματα της έχουν περιγράψει στοιχεία του τραύματος, της επιθυμίας και της φύσης. Για να το κάνει, έχει γίνει γνωστή για της εκφράσεις λύπης και απομόνωσης. Οι μελετητές έχουν επικεντρωθεί στην κατασκευή των ποιητικών προσώπων και της σχέσης που κάνει στα ποιήματα της, ανάμεσα στην αυτοβιογραφία και τον κλασσικό μύθο.
Είναι καθηγήτρια Άσκησης Ποίησης στην έδρα Frederick Iseman στο πανεπιστήμιο Γέιλ. Ζει στο Κέιμπριτζ της Μασαχουσέτης.
Εξωτερικοί σύνδεσμοι
Κατηγορία:Αμερικανίδες συγγραφείς Κατηγορία:Αμερικανίδες ποιήτριες Κατηγορία:Εβραίοι συγγραφείς Κατηγορία:Εβραίοι ποιητές Κατηγορία:Νικητές του Βραβείου Πούλιτζερ για ποίηση Κατηγορία:Αμερικανοί νομπελίστες Κατηγορία:Εβραίοι νομπελίστες Κατηγορία:Βραβευμένοι με Νόμπελ Λογοτεχνίας
1105 Φραγγαρία
Η Φραγγαρία (Fragaria) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,095. Ανακαλύφθηκε το 1929 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από το ομώνυμο γένος φυτών, γνωστότερο από τον καρπό του ως φραουλιά.
CONADE
Εξωτερικοί σύνδεσμοι
Κατηγορία:Αθλητισμός στο Μεξικό
1105 Φραγγαρία
Εξωτερικοί σύνδεσμοι
Φραγγαρια
Αγκουλιάνο
Το Αγκουλιάνο (ιταλικά: Agugliano) είναι ιταλικός δήμος στην Επαρχία της Ανκόνας, στην περιφέρεια των Μάρκε.
Παραπομπές
Κατηγορία:Δήμοι της Επαρχίας της Ανκόνας